প্রধানমন্ত্রী বলেন, ‘দেশকে রক্ষা করা, দেশের মানুষকে রক্ষা করা এটাই তো আমাদের কর্তব্য। প্রথম দুইদিন শিশুরা রাস্তায়। আপনারা দেখেছেন আমরা সবাই ধৈর্য দেখিয়েছি। তাদেরকে সব রকমের সহযোগিতা করা হয়েছে। কিন্তু যখন তৃতীয় পক্ষ ঢুকে গেল? শার্টের উপরে আবার স্কুলের ড্রেস পরা এবং দর্জিরা হিমশিম খাচ্ছে স্কুল ড্রেস বানাতে। বুড়োরা আবার হঠাৎ করে ছোট হতে চাইল কীসের জন্য? উদ্দেশ্যটা কী? পেছনে ব্যাগ, ব্যাগের ভেতর থেকে দা বেরুচ্ছে, চাইনিজ কুড়াল বেরুচ্ছে, পাথর বেরুচ্ছে, লাঠিসোটা বেরুচ্ছে? স্কুলের ছেলেমেয়েদের হাতে তো এগুলো থাকার কথা না? তাদের ব্যাগে তো বই থাকবে। তাহলে এরা কোন স্কুলের ছাত্র।’